CELEX: 62010TN0183
Language: mt
Date: 2010-04-22 00:00:00
Title: Kawża T-183/10: Rikors ippreżentat fit- 22 ta’ April 2010 — Sviluppo Globale vs Il-Kummissjoni

3.7.2010   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 179/42
            
         Rikors ippreżentat fit-22 ta’ April 2010 — Sviluppo Globale vs Il-Kummissjoni
   (Kawża T-183/10)
   2010/C 179/75
   Lingwa tal-kawża: it-Taljan
   
      Partijiet
   
   
      Rikorrenti: Sviluppo Globale GEIE (Ruma, l-Italja) (rappreżentanti: F. Sciaudone, avukat, R. Sciaudone, avukat, A. Neri, avukat)
   
      Konvenuta: Il-Kummissjoni Ewropea
   
      Talbiet tar-rikorrenti
   
   
               —
            
            
               tannulla d-deċiżjoni tal-Kummissjoni tal-14 ta’ Frar 2010,
            
         
               —
            
            
               tikkundanna lill-Kummissjoni Ewropea għall-ispejjeż.
            
         
      Motivi u argumenti prinċipali
   
   Dan ir-rikors huwa dirett kontra d-deċiżjoni tal-Kummissjoni tal-14 ta’ Frar 2010, li permezz tagħha l-Kummissjoni, bħala awtorità kontraenti, ikkomunikat lir-rikorrenti li eskludiet l-offerta tal-konsorzju mmexxi minn Sviluppo Globale GEIE mil-lista ta’ kandidati stabbilita għall-proċedura ta’ sejħa għal offerti EUROPEAID/129038/C/SER/SYR, dwar il-provvista ta’ assistenza teknika fil-qasam tad-deċentralizzazzjoni u tal-iżvilupp lokali insostenn tal-Gvern Sirjan.
   Insostenn tat-talba għall-annullament, ir-rikorrenti tinvoka żball manifest ta’ interpretazzjoni u ta’ applikazzjoni tal-kriterji ta’ għażla stabbiliti fl-avviż tas-sejħa għal offerti. B’mod partikolari, il-Kummissjoni ma applikatx b’mod korrett il-kriterji tal-għażla skont il-kapaċità teknika stabbiliti fl-avviż tas-sejħa għal offerti, billi eskludiet lill-konsorzju mmexxi mir-rikorrenti mil-lista ta’ kandidati minkejja li dan kellu r-rekwiżiti meħtieġa mill-istess avviż. Tali żball manifest imwettaq mill-awtorità kontraenti huwa evidenti abbażi ta’ sempliċi paragun bejn il-kontenut tar-rekwiżiti ta’ kapaċità teknika stabbiliti għall-inklużjoni fil-lista ta’ kandidati fis-sejħa għal offerti inkwistjoni, minn naħa, u l-konsistenza effettiva tal-kapaċità teknika tal-konsorzju mmexxi mir-rikorrenti min-naħa l-oħra.
   Barra minn hekk, u f’kull każ, ir-rikorrenti tinvoka n-nuqqas ta’ motivazzjoni tad-deċiżjoni ta’ esklużjoni tal-14 ta’ Frar 2010, peress li din bl-ebda mod ma tispjega għalfejn il-kandidatura ppreżentata mir-rikorrenti ma tissodisfax il-kriterji tal-għażla skont il-kapaċità teknika stabbiliti fl-avviż tas-sejħa għal offerti.